Exqrch/javanese-Komodo-pixelgpt huggingface dataset:
Bruce Willis Bruce Willis (#ALIH) dhèwèké aktor Amérikah Sarékat, jeneng kang kondhang ning masarakat ya iku John McClane, jejeneng kang diolih nalika main ning filem "Die Hard", dhèwèké iku mantan garwané Demi Moore, Bruce Willis kondhang ning masarakat awit main ning serial TV hit MOONLIGHTING watara taun 1985 nganti taun 1989 lan perané dadi John McClane ning serial filem DIE HARD (filem nalika taun
filem DIE HARD (filem nalika taun 1988)
Ning akir taun 1990, Willis tau ngrilis album pop-blues, album mau diwènèhi judhul The Return of Bruno, kaya ta single kang dadi andalané ning album mau, Respect Yourself
Ning sajarah pribadiné, Willis tau bebrayanan karo aktris ayu Demi Moore, meski akiré bebrayanan iku gagal, sawisé urip bareng nganti 13 taun suwené, Willis karo Demi Moore akiré cerai ning tanggal 28 Oktober taun 2000
Sadurungé karo Demi Moore, Willis uga tau njalin gayutan raket karo aktris lan model kang pagaweané ora adoh kaya ta dhèwèké, padha-padha njegur ning dunya hiburan, kenya ayu kang tau dikabaraké raket karo Bruce Willis iku kaya ta aktris Lara Flynn Boyle lan bintang model Maria Bravo Rosado
Sangang taun ditinggal dhèwèkan déning Demi Moore akiré ning taun 2009, Willis meluni mantan bojoné kanggo nikah manèh
Dhèwèké olih panggantiné Demi Moore, nuli tanggal 22 Maret taun 2009, Willis resmi nikah karo pepujaning atiné, ya iku Emma Heming
Pernikahan mau ditindakaké kanthi meriyah ning Turks lan Caicos.
Amonia Amonia ya iku senyawa kimia kang duwé rumus NH3
Lumrahé senyawa iki ana ing wujud gas kanthi ambu kang landhep lan kang khas (dikenal ambu amonia)
Amonia duwé fungsi kang wigati kanggo nutrisi ana ing bumi, amonia dhéwé ya iku senyawa kaustik kan bisa ngrusak kaséhatan
Administrasi Keselamatan lan Keséhatan Pekerjaan Amérikah Sarékat mènèhi wates 15 menit kanggo kontak karo amonia ana ing gas berkonsentrasi 35 ppm volum, utawa 8 jam kanggo 25 ppm volum
Kontak karo gas amonia kang konsentrasine dhuwur bisa nyebabake kerusakan ing paru-paru malah bisa nganti nyebabake mati
Amonia ana ing AS diatur dadi gas kang ora gampang kobong nanging amonia isih dilebokaké ana ing golongan bahan mawa racun yèn kasedhot nalika ambegan, lan nalika ngangkud amonia kang cacahé punjul 3.500 galon (13,248 L) kudu dibarengi karo surat izin
Amonia kang dipigunakaké kanggo komersial dijenengi "amonia anhidrat"
Istilah iki nuduhaké ora mung amarga anané banyu ing bahan iku
Amarga amonia umob ana ing suhu -33 °C, cuwèran amonia kudu disimpen ana ing tekanan dhuwur utawa temperatur cendhèk banget
Perkara kang kaya mau, nanging kalor penguapane dhuwur banget nganti bisa ditangani karo tabung reaksi biyasa ana ing njeroné sungkup beluk
"Amonia rumah" utawa "amonium hidroksida" ya iku larutan NH3 ing njero banyu
Konsentrasi larutan iku diukur ana ing ékan baumé
Produk larutan komersial amonia kang konsentrasiné dhuwur racaké duwé 26 derajat baumé (watarar 30 persèn saka boboté amonia ing 15.5 °C).
Eddie Murphy Eddie Murphy (jeneng lairé Edward Regan Murphy #ALIH) dhèwèké aktor lan komedian utawa pelawak Amérikah Sarékat uga dadi penyanyi, Kariré dadi pelawak diwiwiti nalika umuré nembé 13 taun, bebarengan karo kancané Mitchell Kyser
Sawisé iku, nalika umur 19 taun Eddie miwiti main peran ning serial TV NBC, Saturday Night Live (ning taun 1975), serial TV iku kang akiré anggawe dhèwèké kondhang ning masarakat
Eddie pernah bebrayanan karo Nicole Mitchell, nanging nalika taun 2006 tanggal 17 April Nicole Mitchel anjaluk cerai
Eddie tau dikabaraké duwé gayutan raket karo Melanie Brown (Personel Spice Girls), prodhuser Tracey Edmonds, aktris Halle Berry lan Tamara Moore kang akiré amarga gayutan iku lair Christian Murphy
Taun 2010, Eddie dadi pangisi swara ning filem SHREK FOREFER AFTER kang dirilis ning festival filem Tribeca ning New York
Film mau diluncuraké déning Rumah Produksi Animasi Dreamworks
Film iku ceritané babagan si Monster Ijo (SHERK)
Dhèwèké main bebarengan karo Mike Myers pangisi swara Shrek, Cameron Diaz pangisi swara putri Fiona, lan Antonio Banderas sing ngisi suarané Puss in Boots Dhèwèké ngisi suarané Donkey
Ceritané babagan SHrek ngelawan Rumpelstilskin, kang nyoba ngakali Rmpelstilskin kanggo nyerahaké urip kang selawasé iki dilakoni.
Elijah Wood Elijah Jordan Wood (#ALIH) dhèwèké aktor Amérikah Sarékat kang dhuwuré 168 cm, dhèwèké kondhang nalika main ning filem trilogy kang judhulé The Lords of The Ring, Aktor saka Amérika iki anggawe debut filemé dadi peran pembantu cilik-cilikan ning filem BACK TO THE FUTURE PART II (nalika taun 1989)
Dhèwèké iku anak kaping loro saka telu anak
Miwiti kariré dadi modhèl bayaran
Dhèwèké uga tau meu ning video Paula Abdul, nganti akiré dhèwèké wiwit dilirik karo para prodhuser
Elijah miwiti karir ning dunya peran kang luwih luwas awit umuré 9 taun
Awit iku dhèwèké wiwit diakoni ddai artis vilik kang duwé potensi
Elijah Wood kondhang amarga perané dadi Frodo Baggins ning filem trilogi THE LORD OF THE RINGS, Film kang dijukut saka novèl kang judhulé padha, karyané J.R.R Tolkien
Awit iku kariré tambah maju lan olih peran ning filem-filem liyané, kaya ta filem kang judhulé BOBBY, ETERNAL SUNSHINE OF THE SPOTLESS MIND, SIN CITY, GREEN STREET dan EVERYTHING IS ILLUMINATED
Elijah tau mbintangi filem DAY ZERO (2007), lan mampu nyuarakaké karakter mligi kanthi apik (Mumble), ning filem animasi kang judhulé HAPPY FEET
Dhewekémainaké peran dadi turis Amérika kang dadi vampir ning PARIS, JE T'AIME
Nalika taun 2005, dhèwèké wiwit ngadegaké label rekamané dhéwé, Simian Records
Taun 2006, dhèwèké ddai aktor pangisi swara kang kondhang ning video game lan dadi ikon video game SPYRO THE DRAGON
Taun 2008, dhèwèké dadi wong pisanan kang nyeberang Victoria Falls karo tali ning perané kang judhulé ADRENALIN JUNKIE
Taun 2011, dhèwèké main ning filem THE HOBBIT, filem fiksi déning Peter Jackson
Film iki langsung digarap déning Peter, ya iku THE HOBBIT: AN UNEXPECTED JOURNEY diputer tanggal 14 Desembar taun 2012 lan THE HOBBIT: THERE AND BACK AGAIN kang dijadwalaké ning tanggal 13 Dhésèmber taun 2013]]
Elton John Sir Elton Hercules John (#ALIH) dhèwèké penyanyi sakaInggris, dhèwèké kondhang nalika nembangaké "Candle In The Wind" kang tenar ning tengah taun 70-an, kanggo disembahaké marang Norma Jean alias Marilyn Monroe, judhulé diowah dadi "Candle In The Wind 1997" kanggo disembahaké marang "Mawar Inggris" alias Putri Diana kang tiwas nalika tanggal 31 Agustus 1997, Elton iku musisi, penulis tetembangan lan aktor filem kang
penulis tetembangan lan aktor filem kang wis ana njegur ning dunya hiburan nganti 40 taun suwené
Manawa diitung-itung dhèwèké wis ngedol punjul 250 yuta album lan atusan yuta single
Meski ning dalan uripé dhèwèké tau dadi pedagang koran lan dadi karyawan ning toko minuman
Kasuksesan kang saiki ana ning tangané diraihnya amarga perjuangané kang ora sithik
Nalika taun 1962 amarga bapak lan ibuné cerai dhèwèké kudu mbantu ibuné ngolek dhuwit dadi juru main piano ning pub
Ning taun 1964 dhèwèké ngadegagké grup band Bluesology, sarta ning perjalanan musiké ning taun 1966 grup musik mau diganti jenengé dadi Elton John, padha karo jenengé dhéwé
Sasuwené perjalannan kariré dhèwèké uga tau ngalami stress, dhèwèké ketagihan usada lan lara amarga pola mangan kang ora apik
Ning taun 1976 dhèwèké ngomong blak-blakan nalika wawancara déning majalah Rolling Stone, dhèwèké ngakoni manawa dhèwèké iku duwé kelainan, dhèwèké Biseksual
Dhèwèké nuli nikah karo Renate Blauel, pangusaha rekaman saka German nanging taun 1987 sakloron pisah
Sawisé karo Renate, dhèwèké nikah karo sutradara kang jenengé David Furnish nalika taun 2005
Taun 2011, Elton John dilibataké ning album perdanané GLEE Matthew Morrison
Bebanrenggan karo jeneng-jeneng kondhang liyané, kaya ta Will Schuester lan Gwyneth Paltrow
Ning album iku duet kang paling akiré Matthew Morrison duet karo Sting, musisi kang dadi idola déning Matthew
Nyanyikaké bareng tetembangané Sting kang judhulé Let Your Soul Be My Pilot.
Heyden Panettiere Hayden Lesley Panettiere (lair 21 Agustus 1989) dhèwèké aktris lan penyanyi saka Amérikah Sarékat kang tau menangaké nominasi Grammy Award, dadi kondhang nalika meranaké Claire Bennet ning Seri TV "Heroes", lain ning Palisades, New York, wiwit ning dunya hiburan awit taun 1994, Dhèwèké aktris saka Amérika lan penyanyi kang menangaké Grammy Award
Dhèwèké wiwit kondhang nalika umur 10 taun liwat perané dadi Sheryl Yoast ning Remember the Titans ning Disney
Limang taun sadurungé iku dhèwèké tau main ding rong pementasan opera sabun
Dhèwèké berperan dadi Sarah Roberts ning One Life to Live saka taun 1994 nganti taun 1997, lan dadi Lizzie Spaulding ning Guiding Light saka taun 1996 nganti taun 2000
Panettiere bisa nggawé seneng para penonton liwat penampilané nalika dadi Claire Bennet, seorang pemandu sorak, ning serial Heroes di NBC Tv
Panettiere anak wadon saka pasangan R.Vogel, aktris opera sabun, lan Alan L
“Skip” Panettiere, dhèwèké kepala Pemadam Kebakaran
Panettiere asalé saka Basa Italia kang artiné tukang gawé roti, lan dhèwèké keturunan Italia
Dhèwèké duwé adhi lanang kang uga dadi aktor, Jansen Panettiere
Meski Panettiere lumebu ning South Orangetown Middle School ning New York, nanging sadurungé dhèwèké tau sinau ning umahé dhéwé saka kelas 9-menengah atas
Amarga kanggo karir kaartisané dhèwèké nunda pendidikané
Panettiere wiwit ning dunya model nalika dhèwèké ning umur patang sasi,pisanan metu ning iklan “Playskool”
Dhèwèké meranaké Sarah Roberts ning opera sabun ABC “one Life to Live” (nalika taun 1994 nganti taun 1997), saterusé dhèwèké uga meranaké dadi “Elizabeth “Lizzie” Spaulding” ning opera sabun CBS “Guiding Light” (1997-2000)
Ning opera sabun mau dhèwèké meranaké wong kang berjuang ngelawan penyakité ya iku leukimia
Amarga iku, komunitas Leukimia and Lymphoma mewnehi panghargaan babagan peranaé mau
Panettiere dadi tambah kondhang amarga penampilanné nalika ddai Claire Bennet ning serial Heroes ning NBC
Nalika taun 1997 dhèwèké ngeraih nominasi sebagai “Best Performance in a Tv Movie or Pilot” ning “Young Artist Award” amarga perané ning filem “If You Believe”
Dhèwèké tampil dadi pemadu sorak ning “Bring It on: All or Nothing”
Nalika taun 2004, dhèwèké nembangaké lagu kang judhulé “My Hero Is You” kang dadi tetembangan filem kang dibintangi dhèwèké “Tiger Cruise" ning Disney Channel
Single kang pisanan Panttiere ya iku Wake Up Call kang dirilis kanthi digital nalika tanggal 5 Agustus taun 2008
Film kang tau dibintangi Hayden Panettiere :
Franz Ferdinand (Grup Musik) Franz Ferdinand ya iku grup musik rock Inggris kang diwangun ning Glasgow, Sekotlan, jeneng grup musik iki dijukut saka jeneng "Archduke" Franz Ferdinand saka Ostenrik, kang tiwasé anggawe perang dunya I, Anggota Franz Ferdinand ya iku Alexander Kapranos (vokal, gitar utama), Robert Hardy (bass, lan backing vokal), Nicholas McCarthy (gitar, keyboard, backing vokal), lan Paul Thomson (drum, backing vokal), Franz
Paul Thomson (drum, backing vokal), Franz Ferdinand iku band rock saka scotlandia
Debuté kang pisanan saka grup musik iki diluncuraké ning taun 2004 karo judhul FRANZ FERDINAND tetembangan kang dadi andalané ning album iki judhulé Take Me Out
Album kag pisanan iki akiré olih panghargaan, kaya ta panghargaan , Mercury Prize, MTV Awards ning kategori Breakthrough Video Award lan Q Awards dadi Best Video kanggo tetembangan Take Me Out
Ngelanjutaké kasuksesané ning album kang pisanan, Alex lan kanca-kancané ngrilis album kang kaping loroné, YOU COULD HAVE IT SO MUCH BETTER ning taun 2005
Ning taun iku, Franz Ferdinand dinobataké dadi Best British Group lan Best Britis Rock Act ning ajang Brit Awards
Nlaika tanggal 26 Januari taun 2009, Franz Ferdinand ngetokaké album studio kang kaping teluné
Album kang kaping teluné diwènèhi judhul TONIGHT: FRANZ FERDINAND iki ngandelaké single Ulysses
Album kang kaping telu mau ana ning peringkat nomer 2 ning chart UK Album Chart lan wis kaedol nganti 31 ewunan keping nalika minggu pisanan dirilis
Taun 2010, Band Danc Punk, new wave asal Glasgow, Sekotlan iki ngeluncuraké albumé kang anyar
Lan direkam ning Glasgow, grup musik iki wus ngetokaké demo kang direkam ning Glasgow
Rekaman mau bakal dilebokaké ning albumé, Franz anggoleti studio kang luwih layak ning London
Nanging sawisé bolak-balik golet studio ning London grup musik iki ora nemoni suara kang pas karo tetembangan kang digawakake
Akiré bali manèh maring Glasgow amarga luwih cocog karo suara kang kotor lan tajam kaya ta ana ning demoné
Suara keras mau sasuai karo perilaku-perilaku grup musik iki
Mula kanggo album kang kaping papaté, bakal ora padha karo album-album sadurungé
Pananbahan piranti musik elektronik esih bakal ngiasi album iki, meski suaraké kotor tetembangan ning album iki tetep bakal bisa tetep énak dirungokaké
a dirilis nalung ning daerah UK b "Double A-side"
Hollywood Hollywood yaiku kabupatèn ing Los Angeles, California, Amérika Sarékat
Panggonan iki misuwur kanthi indhustri filem ing donya
Kodak Theatre kang dadi panggonan panyelenggaraan Pahargyan Oscar wiwit 2002 uga ana ing Hollywood
Kaya Hollywood, industri film umume wis ngasilake seniman, kayata aktor Marc Engelhard.
Atom Atom ya iku ékan dhasar matèri, kang kasusun saka inti atom lan uga èlèktron minangka momotan négatif kang ngubengi
Inti atom kasusun saka proton kang muatané positif, lan neutron kang muatané nétral
Èlèktron-èlèktron kang ana ing siji atom kajiret ana ing inti atom déning gaya èlèktromagnètik
Sakumpulan atom iku bisa gegandhéngan siji klawan liyané lan minangka siji molekul
Atom kang ana kandhutané proton lan èlèktron kang padha sipaté nétral, déné kang duwé kandhutan proton lan èlèktron kang béda sipat positif utawa négatif lan dijenengi ion
Atom diklompokaké miturut gunggung proton lan neutron kang ana ing inti atom iku
Gunggung proton ana ing atom nentokaké unsur kimia atom iku, lan jumlah neutron nentukaké isotop unsur iku
Istilah atom asalé saka Basa Yunani (ἄτομος/átomos, α-τεμνω), kang tegesé ora bisa ditugel utawa ora bisa dibagi-bagi
Konsèp atom dadi komponèn kang ora bisa dibagi-bagi manèh pisanan diajokaké déning filsuf India lan Yunani
Ana ing abad kaping 17 lan kaping 18, para kimiawan nentokaké dhasar-dhasar pamikiran iki kanthi nuduhaké siji dat-dat kang ora bisa dibagi-bagi manèh nganggo métodhe-métodhe kimia
Nganti tekan pungkasaning abad kaping 19 lan wiwitan abad kaping 20, para fisikawan bisa nemu struktur lan komponèn-komponèn subatom ana ing sajeroné atom, iki mbuktèkaké yèn atom dudu ora bisa dibagi manèh
Prinsip-prinsip mékanika kuantum kang digunakaké para fisikawan banjur bisa gawé modhèl atom
Konsèp yèn matèri kapérang saka ékan-ékan kapisah kang ora bisa dibagi manèh dadi ékan kang luwih cilik wis ana suwéné sakmilenium
Nanging, pamikiran mau isih asifat abstrak lan filosofis, tinimbang dhedhasar pangamatan èmpiris lan èkspèrimèn
Sacara filosofis, dhèskripsi sipat-sipat atom manéka variasi gumantung ing budaya lan ilènan filosofi mau, lan asring uga ngandhung unsur-unsur spiritual ing njeroné
Sanajan mangkono, pamikiran dhasar ngenani atom bisa ditampa déning para èlmuwan èwonan taun sabanjuré, amarga dhèwèké kanthi èlegan bisa njelasaké panemon-panemon anyar ing babagan kimia
Rujukan paling awal ngenani konsèp atom bisa ditilik manèh ing jaman India kuna nalika taun 800 sadurungé masèhi, kang dijelasaké sajeroning naskah filsafat Jainisme minangka "anu" lan "paramanu"
Ilènan madahab Nyaya lan Vaisesika ngembangaké téyori kang njelasaké kepriyé atom-atom nggabung dadi bandha-bandha kang luwih komplèks
Saabad sabanjuré mijil rujukan ngenani atom ing donya Kulon déning Leukippos, kang sabanjuré déning muridé Demokritos pandhangan mau disistematisaké
Kira-kira nalika taun 450 SM, Demokritos nyiptakaké istilah "átomos" (Grikenlan: ἄτομος), kang ateges "ora bisa ditugel" utawa uga "ora bisa dibagi-bagi manèh"
Téyori Demokritos ngenani atom dudu usaha kanggo njlèntrèhaké siji fénoména fisis kanthi rinci, nanging siji filosofi kang nyoba kanggo mènèhi jawaban marang owah-owahan kang dumadi ing alam
Filosofi sarupa uga dumadi ing India, sanajan mangkono ngèlmu pangetauan modhèren mutusaké kanggo migunakaké istilah "atom" kang dicetusaké déning Demokritos
Kamajuan luwih adoh ing pamahaman babagan atom diwiwiti kanthi ngrembakané ngèlmu kimia
Nalika taun 1661, Robert Boyle mublikasikaké buku "The Sceptical Chymist" kang duwé argumèn yèn matèri-matèri ing donya iki kapérang saka manéka kombinasi "corpuscules", ya iku atom-atom kang béda
Iki béda karo pandelengan klasik kang duwé pendhapat yèn matèri kapérang saka unsur-unsur udara, lemah, geni, lan banyu
Nalika taun 1789, istilah "element" ("unsur") didhéfinisikaké déning siji bangsawan lan panliti Prancis, Antoine Lavoisier, minangka bahan dhasar kang ora bisa dibagi-bagi luwih adoh manèh kanthi migunakaké métodhe-métodhe kimia
Nalika taun 1803, John Dalton migunakaké konsèp atom kanggo njlèntrèhaké ngapa unsur-unsur mesthi silih réaksi sajeroning pabandhingan kang bulat lan tetep, sarta ngapa gas-gas tinentu luwih larut sajeroning banyu dibandhingaké karo gas-gas liyané
Dhèwèké ngajokaké pendhapat yèn saben unsur ngandhut atom-atom tunggal unik, lan atom-atom mau sabanjuré bisa rumaket kanggo minangka senyawa-senyawa kimia
Téyori partikel iki banjur dikonfirmasikaké luwih adoh manèh nalika taun 1827, ya iku nalika botaniwan Robert Brown migunakaké mikroskop kanggo ngamati lebu-lebu kang ngambang ing sandhuwuré banyu lan nemu yèn lebu-lebu mau obah kanthi acak.
Fénoména iki banjur ditepungi minangka "Gerak Brown"
Nalika taun 1877, J
Désaulx ngajokaké pendhapat yèn fénoména iki disebabaké déning obahan tèrmal molekul banyu, lan nalika taun 1905 Albert Einstein gawé analisis matématika tumrap obah iki
Fisikawan Prancis Jean Perrin banjur migunakaké asil makarya Einstein kanggo nemtokaké massa lan dhimènsi atom kanthi èkspèrimèn, kang banjur kanthi pesthi dadi vèrifikasi tumrap téyori atom Dalton
Adhedhasar asil panalitèné marang sinar katode, nalika taun 1897 J
Thomson nemu èlèktron lan sipat-sipat subatomiké
Iki ngruntuhaké konsèp atom minangka ékan kang ora bisa dibagi-bagi manèh
Thomson percaya yèn èlèktron-èlèktron kadhistribusi kanthi rata ing saindhenging atom, lan momotan-muatané diseimbangaké déning anané lautan momotan positif (modhèl pudhing prem)
Nanging nalika taun 1909, para panliti ing sangisoré arahan Ernest Rutherford némbakaké ion hélium menyang lembaran tipis emas, lan nemu yèn sapérangan cilik ion mau dipantulaké kanthi pojok pantulan kang luwih lancip saka apa kang diprédhiksikaké déning téyori Thomson
Rutherford banjur ngajokaké pendhapat yèn momotan positif siji atom lan akèh-akèhé massané kakonsèntrasi ing inti atom, kanthi èlèktron kang ngupengi inti atom kaya déné planit ngupengi srengéngé
Muatan positif ion hélium kang ngliwati inti padhet iki kudu dipantulaké kanthi pojok pantulan kang luwih lancip
Nalika taun 1913, nalika lagi èkspèrimèn kanthi asil prosès paluruhan radhioaktif, Frederick Soddy nemu yèn ana punjul sakjinis atom ing saben posisi tabèl périodhik
Istilah isotop banjur diciptakaké déning Margaret Todd minangka jeneng kang trep kanggo atom-atom kang béda nanging wujud siji unsur kang padha
Thomson sabanjuré nemu tèhnik kanggo misahaké jinis-jinis atom mau lumantar asil kerjané ing gas kang kaionisasi
Sauntara iku, nalika taun 1913 fisikawan Niels Bohr nglakokaké kajian ulang modhèl atom Rutherford lan ngajokaké pendhapat yèn èlèktron-èlèktron ana ing orbit-orbit kang kakuantisasi sarta bisa mlumpat saka siji orbit menyang orbit liyané, sanajan mangkono ora bisa kanthi bébas muter spiral lumebu utawa metu sajeroning kaanan transisi
Sawijining èlèktron kudu nyerep utawa uga mancaraké sapérangan ènèrgi tinentu kanggo bisa nglakokaké transisi antarané orbit-orbit kang tetep iki
Yèn cahya saka matèri kang dipanasaké mancar lumantar prisma, dhèèwèké ngasilaké siji spèktrum multiwerna
Paningalan garis-garis spèktrum tinentu iki kasil dijlèntrèhaké déning téyori transisi orbital iki
Banjur ing taun 1916, roncèn kimia antar atom dijlèntrèhaké déning Gilbert Newton Lewis minangka interaksi antarané èlèktron-èlèktron atom mau
Amarga ana tematané sipat-sipat kimiawi sajeroning tabèl périodhe kimia, kimiawan Amérika Irving Langmuir taun 1919 duwé pendhapat yèn iki bisa dijlèntrèhaké yèn èlèktron-èlèktron ing siji atom silih gegandhèngan utawa kumpul sajeroning wangun-wangun tinentu
Saklompok èlèktron diprakirakaké nglungguhi saksèt kelopak èlèktron ing saubengé inti atom
Panjanjalan Stern-Gerlach nalika taun 1922 mènèhaké bukti luwih adoh babagan sipat-sipat kuantum atom
Nalika sakberkas atom pérak ditembakaké lumantar médhan magnèt, berkas mau kapisah-pisah selaras karo arah momèntum pojok atom ("spin")
Amarga arah spin iku acak, berkas iki diarepaké nyebar dadi sakgaris
Nanging ing kasunyatané berkas iki kapérang dadi rong pérangan, gumantung saka apa spin atom mau duwé orièntasi munggah utawa uga mudhun
Nalika taun 1926, kanthi migunakaké pamikiran Louis de Broglie yèn partikel kanthi prilaku kaya déné gelombang, Erwin Schrödinger ngrembakakaké siji modhèl atom matématis kang nggambaraké èlèktron minangka gelombang telung dhimènsi tinimbang minangka titik-titik partikel
Konsekuènsi panggunakan wangun gelombang kanggo njlèntrèhaké èlèktron iki ya iku yèn ora mungkin kanggo kanthi matématis ngétung posisi lan momèntum partikel kanthi bebarengan
Iki banjur ditepungi minangka prinsip kaoramesthinan, kang dirumusaké déning Werner Heisenberg nalika taun 1926.
Miturut konsèp iki, kanggo saben pangukuran siji posisi, siji wong mung bisa éntuk kisaran pangaji-pangaji probabilitas momèntum, mangkono uga suwaliké
Sanajan modhèl iki angèl kanggo divisualisasikaké, dhèwèké bisa kanthi becik njlèntrèhaké sipat-sipat atom kang kadeleng kang sadurungé ora bisa dijlèntrèhaké déning téyori ngendi waé
Mula, modhèl atom kang nggambaraké èlèktron ngupengi inti atom kaya déné planit ngupengi srengéngé diguguraké lan digantèkaké déning modhèl orbital atom ing saubengé inti ing ngendi èlèktron paling mungkin ana
Perkembangan ing spèktromètri massa ngidinaké dilakokaké pangukuran massa atom kanthi pas
Piranti spèktromèter iki migunakaké magnèt kanggo mbélokaké trayèktori berkas ion, lan akèhé deflèksi ditemtokaké kanthi rasio massa atom tumrap muatané
Kimiawan Francis William Aston migunakaké piranti iki kanggo nuduhaké yèn isotop duwé massa kang béda
Prabédan massa antar isotop iki wujud wilangan bulat, lan dhèwèké ingaran minangka kaidah wilangan bulat
Panjlèntrèhan ing prabédan massa isotop iki kasil dipecahaké sawisé tinemu neutron, siji partikel mawa momotan nétral kanthi massa kang mèh padha karo proton, ya iku déning James Chadwick nalika taun 1932
Isotop banjur dijlèntrèhaké minangka unsur kanthi gunggung proton kang padha, nanging duwé gunggung neutron kang béda sajeroning inti atom
Nalika taun 1950-an, ngrembakané panyepet partikel lan dhetèktor partikel ngidinaké para èlmuwan nyinaoni dhampak-dhampak saka atom kang obah kanthi ènèrgi kang dhuwur
Neutron lan proton banjur dikawruhi minangka hadron, ya iku komposit partikel-partikel cilik kang ingaran minangka kuark
Modhèl-modhèl standhar fisika nuklir banjur dikembangaké kanggo njelasaké sipat-sipat inti atom sajeroning babagan interaksi partikel subatom iki
Watara taun 1985, Steven Chu sarèncang ing Bell Labs ngrembakakaké siji tèhnik kanggo ngedhunaké tèmperatur atom migunakaké laser
Ing taun kang padha, saklompok èlmuwan kang diketuwai déning William D
Phillips kasil nyekel atom natrium sajeroning prangkap magnèt
Claude Cohen-Tannoudji banjur nggabungaké kaloro tèhnik mau kanggo ngedhemaké sapérangan cilik atom nganti sapérangan mikrokelvin
Iki ngidinaké èlmuwan nyinaoni atom kanthi présisi kang dhuwur banget, kang ing tembé wuri nggawa para èlmuwan nemu kondhènsasi Bose-Einstein
Ing sajarahé, siji atom tunggal cilik banget kanggo dipigunakaké sajeroning aplikasi èlmiah
Nanging saiki, manéka piranti kang migunakaké siji atom tunggal logam kang digandhèngaké karo ligan-ligan organik (transistor èlèktron tunggal) wis digawé
Manéka panlitèn wis dilakokaké kanggo mrangkap lan ngalonaké laju atom migunakaké pangadheman laser kanggo ngéntukaké pamahaman kang luwih becik ngenani sipat-sipat atom
Sanajan wiwitané tembung "atom" tegesé siji partikel kang ora bisa ditugel-tugel manèh dadi partikel kang luwih cilik, sajeroning tèrminologi ngèlmu kawruh modhèren, atom kasusun saka manéka partikel subatom
Partikel-partikel panyusun atom iki ya iku èlèktron, proton, lan neutron